หนูมีมีความรู้อยากอยู่คนเดียว เบื่อ ไม่อยากคุยกับใครเวลาคุยกับคนอื่นรู้สึกไม่เป็นตัวของตัวเอง แย่ รู้สึกกดดันทุกครั้งที่คุยกับคนอื่นจนบางทีแทบจะร้องไห้ไม่อยากออกไปเจอใคร นอนค่อยไม่หลับ รู้สึกอยู่ตัวคนเดียวไม่มีใครรักหนูพ่อแม่หรือเพื่อนก็ยังไม่เคยรับฟังมีแต่กดดันละซ้ำเติมกันมากกว่าเดิม อยากนอนตลอด
สวัสดีค่ะ Ng9อาการอยากอยู่คนเดียว ไม่เป็นตัวของตัวเอง รู้สึกแย่กับตนเอง นอนไม่ค่อยหลับ ดังกล่าวมานั้น อาจจะเป็นอาการเริ่มต้นของความผิดปกติทางจิตต่างๆเช่น ภาวะซึมเศร้า โรคซึมเศร้า ความผิดปกติทางอารมณ์หรือบุคลิกภาพโดยโรคซึมเศร้า อาจจะมีอาการต่างๆดังกล่าวมา ร่วมกับมีพฤติกรรมการกินการนอนที่เปลี่ยนแปลงไป จนกระทบการไปทำงาน หรือไปเข้าสังคม มีความคิดอยากฆ่าตัวตาย และมีอาการติดต่อกันตลอดเกิน 2 สัปดาห์ขึ้นไป ไม่มีช่วงที่ดีขึ้น ทำอะไรก็ไม่มีความสุขหากเข้าข่ายมีโรคซึมเศร้า ควรรีบไปพบจิตแพทย์เพื่อตรวจประเมินสุขภาพจิตอย่างละเอียดและเข้ารับการรักษาด้วยยาหรือการทำจิตบำบัดอย่างเหมาะสมต่อไปเบื้องต้นหาคนที่ไว้ใจได้เพื่อพูดคุยและระบายปัญหาที่มี หรืออาจใช้วิธีเขียนระบายปัญหาออกมาก็ได้ ควรหาสิ่งที่ชอบทำเพื่อเบี่ยงเบนความสนใจจากเรื่องเศร้า